title: 97/361/EZ: Odluka Vijeća od 27. svibnja 1997. o sklapanju Sporazuma između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića

text:
               03/Sv. 029

               HR

               Službeni list Europske unije

               168

         31997D0361

               L 152/15

               SLUŽBENI LIST EUROPSKE UNIJE

               27.05.1997.

      ODLUKA VIJEĆA

   od 27. svibnja 1997.
   o sklapanju Sporazuma između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića
   (97/361/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113., u vezi s prvom rečenicom članka 228. stavka 2.,
   uzimajući u obzir prijedlog Komisije,
   budući da će sklapanje Sporazuma o uzajamnom priznavanju i zaštiti naziva za jaka alkoholna pića, o kojem su se sporazumjeli Europska zajednica i Sjedinjene Meksičke Države, olakšati poboljšanje uvjeta trženja alkoholnih pića na tržištima Europske zajednice i Sjedinjenih Meksičkih Država u skladu s načelima jednakosti, obostrane koristi i uzajamnosti; budući da je stoga poželjno odobriti navedeni Sporazum;
   budući da bi radi lakše provedbe nekih odredbi Sporazuma Komisija trebala biti ovlaštena izvršiti potrebne tehničke prilagodbe u skladu s postupkom predviđenim člankom 15. Uredbe Vijeća (EEZ) br. 1576/89 od 29. svibnja 1989. o utvrđivanju općih pravila definiranja, opisivanja i prezentiranja jakih alkoholnih pića (1),
   ODLUČILO JE:
   Članak 1.
   Ovim se, u ime Zajednice, odobrava Sporazum između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića i razmjena pisama koja se odnosi na Sporazum.
   Tekstovi instrumenata navedenih u prvom članku priloženi su ovoj Odluci.
   Članak 2.
   Ovim se ovlašćuje predsjednik Vijeća da odredi osobe koje će biti ovlaštene potpisati Sporazum.
   Članak 3.
   Predsjednik Vijeća obavlja notifikaciju predviđenu člankom 22. stavkom 1. Sporazuma (2).
   Članak 4.
   Ovim se ovlašćuje Komisija da za potrebe članka 18. Sporazuma sklopi potrebne akte o izmjeni Sporazuma u skladu s postupkom predviđenim člankom 15. Uredbe (EEZ) br. 1576/89.
   Članak 5.
   Komisija će uz pomoć predstavnika država članice predstavljati Zajednicu u Zajedničkom odboru navedenom u članku 17. Sporazuma.
   Članak 6.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 27. svibnja 1997.

            Za Vijeće

            Predsjednik

         W. SORGDRAGER

      (1)  SL L 160, 12.6.1989., str. 1. Uredba kako je zadnje izmijenjena Uredbom (EZ) br. 3378/94 (SL L 366, 31.12.1994., str. 1.).

      (2)  Datum stupanja na snagu Sporazuma objavit će se u Službenom listu Europskih zajednica.


title: 2014/677/EU: Odluka Vijeća od 25. rujna 2014. o imenovanju nizozemskog člana i četiriju nizozemskih zamjenika članova Odbora regija

text:
               27.9.2014

               HR

               Službeni list Europske unije

               L 283/57

         ODLUKA VIJEĆA
   od 25. rujna 2014.
   o imenovanju nizozemskog člana i četiriju nizozemskih zamjenika članova Odbora regija

      (2014/677/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog nizozemske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo Odluku 2009/1014/EU (1) odnosno Odluku 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015. Dana 18. siječnja 2011. Odlukom Vijeća 2011/41/EU (3) g. H.P.M. (Henk) KOOL imenovan je članom, a g. H.A.J. (Henk) AALDERINK, g. J.P.W. (Jan Willem) GROOT i gđa L.W.C.M. (Loes) van der MEIJS imenovani su zamjenicima članova do 25. siječnja 2015. Dana 11. prosinca 2012. Odlukom Vijeća 2012/779/EU (4) gđa J.H.M. (Jon) HERMANS-VLOEDBELD imenovana je zamjenicom člana do 25. siječnja 2015.

               (2)

               Mjesto člana u Odboru regija postalo je slobodno istekom mandata g. H.P.M. (Henka) KOOLA.

               (3)

               Mjesta četiriju zamjenika članova postala su slobodna istekom mandata g. H.A.J. (Henka) AALDERINKA, g. J.P.W. (Jana Willema) GROOTA, gđe J.H.M. (Jone) HERMANS-VLOEDBELD i gđe L.W.C.M. (Loese) van der MEIJS,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2015.:

               (a)

               za člana:

                           —

                           g. O. (Onno) HOES, Burgemeester (gradonačelnik) Maastrichta,

                     te

               (b)

               za zamjenike članova:

                           —

                           gđa A. (Annemiek) JETTEN, Burgemeester (gradonačelnica) Sluisa,

                           —

                           g. R. (Rob) JONKMAN, Wethouder (općinski vijećnik: član izvršnog vijeća) općine Opsterland,

                           —

                           g. H.J.J. (Henri) LENFERINK, Burgemeester (gradonačelnik) Leidena,

                           —

                           g. C.L. (Cornelis) VISSER, Burgemeester (gradonačelnik) Twenteranda.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 25. rujna 2014.

            Za Vijeće

            Predsjednica

         F. GUIDI

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.

      (3)  SL L 19, 22.1.2011., str. 17.

      (4)  SL L 342, 14.12.2012., str. 45.


title: Odluka Vijeća od 26. lipnja 2013. o donošenju stajališta Vijeća o nacrtu izmjene proračuna br. 1 Europske unije za financijsku godinu 2013.

text:
               13.7.2013

               HR

               Službeni list Europske unije

               C 201/2

         ODLUKA VIJEĆA
   od 26. lipnja 2013.
   o donošenju stajališta Vijeća o nacrtu izmjene proračuna br. 1 Europske unije za financijsku godinu 2013.
   (2013/000/)

   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2005/16/EZ: Odluka Vijeća od 22. prosinca 2004. o izmjeni Odluke 2003/631/EZ o usvajanju mjera vezanih uz Liberiju u okviru članka 96. Sporazuma o partnerstvu AKP-EZ-a u slučaju od osobite žurnosti

text:
               11/Sv. 128

               HR

               Službeni list Europske unije

               48

         32005D0016

               L 008/12

               SLUŽBENI LIST EUROPSKE UNIJE

         ODLUKA VIJEĆA
   od 22. prosinca 2004.
   o izmjeni Odluke 2003/631/EZ o usvajanju mjera vezanih uz Liberiju u okviru članka 96. Sporazuma o partnerstvu AKP-EZ-a u slučaju od osobite žurnosti
   (2005/16/EZ)
   VIJEĆE EUROPSKE UNIJE,
   uzimajući u obzir Sporazum o partnerstvu AKP-EZ-a, koji je stupio na snagu 1. travnja 2003., a posebno njegov članak 96.,
   uzimajući u obzir Unutarnji sporazum između predstavnika vlada država članica, koji su se sastali u okviru Vijeća, o potrebnim mjerama i postupcima za provedbu Sporazuma o partnerstvu AKP – EZ-a (1), a posebno njegov članak 3,
   uzimajući u obzir prijedlog Komisije,
   budući da:

               (1)

               Odlukom Vijeća 2002/274/EZ od 25. ožujka 2002. o završavanju savjetovanja s Liberijom u okviru članaka 96. i 97. Sporazuma o partnerstvu AKP–EZ-a (2) kojom se osigurava usvajanje odgovarajućih mjera u smislu članka 96. stavka 2. točke (c) i članka 97. stavka 3. Sporazuma o partnerstvu AKP-EZ-a.

               (2)

               Odluka Vijeća 2003/631/EZ od 25. kolovoza 2003. kojom se usvajaju mjere vezane uz Liberiju u okviru članka 96. Sporazuma o partnerstvu AKP–EZ-a u slučaju od osobite žurnosti (3), predviđa usvajanje novih odgovarajućih mjera u smislu članka 96. stavka 2. točke (c) i članka 97. stavka 3. Sporazuma o partnerstvu AKP-EZ-a.

               (3)

               Postojeći uvjeti u Liberiji još uvijek ne osiguravaju poštivanje demokratskih principa, upravljanja i vladavinu prava.

               (4)

               Stoga je potrebno produžiti razdoblje valjanosti mjera navedenih u Odluci 2003/631/EZ i nastaviti intenzivan politički dijalog s Vladom Liberije,

         DONIJELO JE OVU ODLUKU:
   Članak 1.
   Mjere navedene u članku 1. Odluke 2003/631/EZ ističu 30. lipnja 2006. Ovaj datum ne isključuje bilo koji određeni datum isteka koji je naveden u financijskim instrumentima koji su pokriveni ovom Odlukom.
   Pismo koje se nalazi u Prilogu ovoj Odluci upućuje se ministru vanjskih poslova Liberije.
   Članak 2.
   Rezultat savjetovanja, kao što je to navedeno u prijedlogu pisma priloženog Odluci 2002/274/EZ, ostaje nepromijenjen.
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 22. prosinca 2004.

            Za Vijeće

            Predsjednik

         C. VEERMAN

      (1)  SL L 317, 15.12.2000., str. 376.

      (2)  SL L 96, 13.4.2002., str. 23.

      (3)  SL L 220, 3.9.2003., str. 3.
   PRILOG

               Nj. E. Gosp. Thomas Nimely Yaya

               Ministar vanjskih poslova

               Monrovija

               Liberija

         Poštovani gospodine ministre,
   Svojim pismom urudžbenog broja SGS3/7429 od 27. kolovoza 2003., Europska unija obavijestila je Vladu Liberije o svojim namjerama da prati mirovni proces u Liberiji na temelju Sveobuhvatnog mirovnog sporazuma. Pismom je također određeno da bi Europska unija pomno pratila politički razvoj i tranzicijske reforme u Vašoj zemlji i nastavila intenzivan politički dijalog na temelju članka 8. Sporazuma o partnerstvu AKP-EZ-a i rezultata savjetovanja kao što je to navedeno u našem pismu urudžbenog broja SGS 272745 od 27. ožujka 2002.
   Prošlo je više od godine dana od kada je Nacionalna tranzicijska vlada Liberije preuzela vlast nakon potpisivanja Sveobuhvatnog mirovnog sporazuma u Accri u kolovozu 2003. Sada je vrijeme da se procijeni napredak u provedbi Sveobuhvatnog mirovnog sporazuma i obveza koje su proizišle iz gore navedenih savjetovanja.
   Europska unija sa zadovoljstvom primjećuje da su se do sada sigurnost i mir vratili u zemlju i da su poduzete neke početne mjere za uvođenje demokratskih promjena i reformiranje funkcioniranja javnog sektora. Međutim, ostaje ozbiljna briga za javni financijski sektor i makro-ekonomsko upravljanje Nacionalne tranzicijske vlade Liberije i državnih poduzeća, kao i za rastuću razinu korupcije. Nadalje, komisije koje su osnovane u okviru Sveobuhvatnog mirovnog sporazuma pokazale su nedovoljan napredak u provedbi svojih mandata za poboljšanje upravljanja i odgovornosti. Daljnji koraci u rješavanju pitanja ljudskih prava također se zahtijevaju.
   U svjetlu gore navedenoga, Europska unija smatra da Nacionalna tranzicijska vlada Liberije nije u potpunosti funkcionalna i operativna i odgovarajuće mjere se stoga ne mogu u potpunosti opozvati. To će biti učinjeno kada demokratski izabran i odgovoran predsjednik i vlada budu postavljeni.
   Zbog toga je Europska unija odlučila da se Odluka Vijeća 2003/631/EZ od 25. kolovoza 2003. produži za razdoblje od 18 mjeseci. Za vrijeme toga razdoblja naš intenzivan politički dijalog se treba nastaviti, na temelju članka 8. Sporazuma o partnerstvu AKP-EZ i na temelju rezultata savjetovanja, kao što je to navedeno u našem pismu urudžbenog broja SGS 272745 od 27. ožujka 2002., s ciljem nastavka poboljšanja poštivanja ljudskih prava, demokracije, vladavine prava i dobrog upravljanja. Dijalog uključuje Predsjedništvo Europske unije i Europske komisije, kao i šestomjesečno političko preispitivanje.
   U međuvremenu, na temelju odgovarajućih mjera definiranih Odlukom Vijeća 2003/631/EZ od 25. kolovoza 2003., potpora za mirovni proces, kao i Plan za obnovu zemlje („Results Focused Transitional Framework”) se nastavljaju.
   S poštovanjem,

         Za Komisiju

         Za Vijeće


title: 2012/193/EU: Odluka Vijeća od 13. ožujka 2012. o sklapanju, u ime Unije, Dogovora između Europske unije i Republike Islanda, Kneževine Lihtenštajna, Kraljevine Norveške i Švicarske Konfederacije o sudjelovanju tih država u radu odbora koji pomažu Europskoj komisiji u ostvarivanju njezinih izvršnih ovlasti u vezi s provedbom, primjenom i razvojem schengenske pravne stečevine

text:
               11/Sv. 031

               HR

               Službeni list Europske unije

               301

         32012D0193

               L 103/3

               SLUŽBENI LIST EUROPSKE UNIJE

               13.03.2012.

      ODLUKA VIJEĆA

   od 13. ožujka 2012.
   o sklapanju, u ime Unije, Dogovora između Europske unije i Republike Islanda, Kneževine Lihtenštajna, Kraljevine Norveške i Švicarske Konfederacije o sudjelovanju tih država u radu odbora koji pomažu Europskoj komisiji u ostvarivanju njezinih izvršnih ovlasti u vezi s provedbom, primjenom i razvojem schengenske pravne stečevine
   (2012/193/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 74., 77. i 79. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Nakon odobrenja što ga je 15. svibnja 2006. dobila Komisija, bili su zaključeni pregovori s Republikom Islandom, Kneževinom Lihtenštajnom, Kraljevinom Norveškom i Švicarskom Konfederacijom o sudjelovanju tih država u radu odbora koji pomažu Europskoj komisiji u ostvarivanju njezinih izvršnih ovlasti u vezi s provedbom, primjenom i razvojem schengenske pravne stečevine.

               (2)

               U skladu s Odlukom Vijeća 2012/192/EU (1) i podložno njegovom kasnijem sklapanju, Dogovor između Europske unije i Republike Islanda, Kneževine Lihtenštajna, Kraljevine Norveške i Švicarske Konfederacije o sudjelovanju tih država u radu odbora koji pomažu Europskoj komisiji u ostvarivanju njezinih izvršnih ovlasti u vezi s provedbom, primjenom i razvojem schengenske pravne stečevine („Sporazum”) potpisan je u ime Europske unije 22. rujna 2011.

               (3)

               Dogovor bi trebalo sklopiti.

               (4)

               Ovom se Odlukom ne dovodi u pitanje stajalište Ujedinjene Kraljevine, na temelju Protokola o schengenskoj pravnoj stečevini integriranog u okvir Europske unije, koji je priložen Ugovoru o Europskoj uniji i Ugovoru o funkcioniranju Europske unije i Odluke Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanjem u nekim odredbama schengenske pravne stečevine (2).

               (5)

               Ovom se Odlukom ne dovodi u pitanje stajalište Irske, na temelju Protokola o schengenskoj pravnoj stečevini integriranog u okvir Europske unije, koji je priložen Ugovoru o Europskoj uniji i Ugovoru o funkcioniranju Europske unije i Odluke Vijeća 2002/192/EZ od 28. veljače 2002. o zahtjevu Irske za sudjelovanjem u nekim odredbama schengenske pravne stečevine (3).

               (6)

               Ovom se Odlukom ne dovodi u pitanje stajalište Danske, na temelju Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije,

         DONIJELO JE OVU ODLUKU:
   Članak 1.
   Dogovor između Europske unije i Republike Islanda, Kneževine Lihtenštajna, Kraljevine Norveške i Švicarske Konfederacije o sudjelovanju tih država u radu odbora koji pomažu Europskoj komisiji u ostvarivanju njezinih izvršnih ovlasti u vezi s provedbom, primjenom i razvojem schengenske pravne stečevine („Dogovor”) i priložena Zajednička izjava se ovime odobravaju u ime Unije.
   Tekst Dogovora je priložen ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) koja(-e) će biti ovlaštena(-e), u ime Unije, položiti instrument odobrenja, predviđen člankom 7. stavkom 4. Dogovora radi izražavanja suglasnosti Unije s tim da bude obvezana Sporazumom.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 13. ožujka 2012.

            Za Vijeće

            Predsjednik

         M. VESTAGER

      (1)  SL L 103, 13.4.2012., str. 1.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.


title: 2008/305/EZ: Odluka Vijeća od 18. veljače 2008. o sklapanju Sporazuma između Europske zajednice i Republike Paname o određenim aspektima zračnog prometa

text:
               11/Sv. 120

               HR

               Službeni list Europske unije

               213

         32008D0305

               L 106/6

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2008.
   o sklapanju Sporazuma između Europske zajednice i Republike Paname o određenim aspektima zračnog prometa
   (2008/305/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2. zajedno s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir Mišljenje Europskog parlamenta,
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma, sporazumom Zajednice.

               (2)

               Komisija je u ime Zajednice u pregovorima s Panamom dogovorila Sporazum o određenim aspektima usluga u zračnom prometu (Sporazum) u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Sporazum je potpisan u ime Zajednice 1. listopada 2007. pod uvjetom njegova mogućeg kasnijeg sklapanja.

               (4)

               Sporazum bi trebalo odobriti,

         ODLUČILO JE:
   Članak 1.
   1.   Odobrava se u ime Zajednice Sporazum između Europske zajednice i Republike Paname o određenim aspektima usluga u zračnom prometu.
   2.   Tekst Sporazuma priložen je ovoj Odluci (1).
   Članak 2.
   Predsjednik Vijeća ovlašten je odrediti osobu ovlaštenu za slanje obavijesti iz članka 9. stavka 1. Sporazuma.

      Sastavljeno u Bruxellesu 18. veljače 2008.

            Za Vijeće

            Predsjednik

         D. RUPEL

      (1)  SL L 106, 16.4.2008., str. 7.


               27.9.2016

               HR

               Službeni list Europske unije

               C 353/112

         P8_TA(2015)0194
   Zahtjev za ukidanje parlamentarnog imuniteta Theodorosu Zagorakisu
   Odluka Europskog parlamenta od 19. svibnja 2015. o zahtjevu za ukidanje imuniteta Theodorosu Zagorakisu (II) (2015/2071(IMM))
   (2016/C 353/19)

      Europski parlament,

               —

               uzimajući u obzir zahtjev za ukidanje imuniteta Theodorosu Zagorakisu koji je 10. ožujka 2015. proslijedio zamjenik državnog odvjetnika pri Vrhovnom sudu Grčke u vezi s postupkom br. ΑΒΜ Δ2011/5382, Β2012/564 u tijeku pred prvostupanjskim sudom u Solunu i koji je objavljen na plenarnoj sjednici 25. ožujka 2015.,

               —

               uzimajući u obzir činjenicu da se g. Zagorakis odrekao prava na saslušanje u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010. i 6. rujna 2011. i 17. siječnja 2013. (1),

               —

               uzimajući u obzir članak 62. Ustava Helenske Republike,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0151/2015),

               A.

               budući da je zamjenik državnog odvjetnika pri Vrhovnom sudu Grčke zatražio ukidanje imuniteta zastupniku u Europskom parlamentu Theodorosu Zagorakisu u vezi s mogućim sudskim postupkom za navodno kazneno djelo;

               B.

               budući da se u članku 9. Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

               C.

               budući da u skladu s člankom 62. Ustava Helenske Republike zastupnici u Parlamentu tijekom svog mandata ne mogu biti kazneno gonjeni, uhićeni, pritvoreni niti im se može na neki drugi način ograničiti sloboda bez prethodnog odobrenja Parlamenta;

               D.

               budući da je g. Zagorakis optužen za financijske nepravilnosti tijekom svog predsjedanja nogometnim klubom PAOK u razdoblju između 2007. i 2012.;

               E.

               budući da navodno kazneno djelo očigledno nije povezano s obnašanjem dužnosti Theodorosa Zagorakisa u svojstvu zastupnika u Europskom parlamentu nego s njegovom funkcijom predsjednika nogometnog kluba PAOK;

               F.

               budući da kazneni progon nije povezan s izraženim mišljenjem ili glasanjem pri obnašanju njegovih dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;

               G.

               budući da nema razloga za sumnju da je kazneni postupak pokrenut s namjerom nanošenja političke štete zastupniku (fumus persecutionis) s obzirom na to da je pokrenut nekoliko godina prije nego što je g. Zagorakis postao zastupnik u Europskom parlamentu;

               1.

               odlučuje ukinuti imunitet Theodorosu Zagorakisu;

               2.

               nalaže svom Predsjedniku da ovu Odluku i izvješće nadležnog odbora odmah proslijedi Uredu državnog odvjetnika pri Vrhovnom sudu Grčke i Theodorosu Zagorakisu.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.


title: Odluka Vijeća od 15. siječnja 2016. o imenovanju triju članova i triju zamjenika članova Upravnog odbora Agencije za suradnju energetskih regulatora

text:
               20.1.2016

               HR

               Službeni list Europske unije

               C 19/6

         ODLUKA VIJEĆA
   od 15. siječnja 2016.
   o imenovanju triju članova i triju zamjenika članova Upravnog odbora Agencije za suradnju energetskih regulatora
   (2016/C 19/02)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 713/2009 Europskog parlamenta i Vijeća od 13. srpnja 2009. o osnivanju Agencije za suradnju energetskih regulatora (1), a posebno njezin članak 12.,
   budući da:

               (1)

               Uredbom (EZ) br. 713/2009 predviđeno je da Vijeće treba imenovati pet članova Upravnog odbora Agencije za suradnju energetskih regulatora i njihove zamjenike.

               (2)

               U skladu s Uredbom (EZ) br. 713/2009 član Upravnog odbora ne može biti član Odbora regulatora te članovi Upravnog odbora moraju djelovati neovisno i objektivno u javnom interesu.

               (3)

               U skladu s člankom 12. stavkom 1. Uredbe (EZ) br. 713/2009 mandat članova Upravnog odbora i njihovih zamjenika traje četiri godine i može se jednom produljiti. Međutim, kako bi se osigurao kontinuitet funkcioniranja Upravnog odbora, mandat polovice članova Upravnog odbora i njihovih zamjenika utvrđen je u prvom mandatu na šest godina.

               (4)

               Vijeće je stoga Odlukom od 22. prosinca 2009. (2) imenovalo tri člana i tri zamjenika člana u Upravni odbor na razdoblje od šest godina te dva člana i dva zamjenika člana na razdoblje od četiri godine od 28. siječnja 2010. Nadalje, Vijeće je Odlukom od 15. studenoga 2013. (3) imenovalo u Upravni odbor dva člana i tri zamjenika na razdoblje od četiri godine od 28. siječnja 2014.

               (5)

               S obzirom na istek šestogodišnjeg mandata triju članova i dvaju zamjenika članova te ostavke jednog zamjenika člana koji je obnašao četverogodišnji mandat, trebalo bi imenovati tri člana i tri zamjenika člana koji će ih zamijeniti,

         DONIJELO JE OVU ODLUKU:
   Članak 1.
   Sljedeće osobe imenuju se članovima Upravnog odbora Agencije za suradnju energetskih regulatora na razdoblje od četiri godine od 28. siječnja 2016.:

               —

               Edmund HOSKER, Ujedinjena Kraljevina,

               —

               Georgios SHAMMAS, Cipar,

               —

               Piotr Grzegorz WOŹNIAK, Poljska.

         Članak 2.
   Sljedeće osobe imenuju se zamjenicima članova Upravnog odbora Agencije za suradnju energetskih regulatora na razdoblje od četiri godine od 28. siječnja 2016.:

               —

               Martin HANSEN, Danska,

               —

               Jurijs SPIRIDONOVS, Latvija.

         Članak 3.
   Sljedeća osoba imenuje se zamjenikom člana Upravnog odbora Agencije za suradnju energetskih regulatora na razdoblje od dvije godine od 28. siječnja 2016.:

               —

               Carlos AGUIRRE CALZADA, Španjolska.

         Članak 4.
   Ova Odluka stupa na snagu na dan donošenja.

      Sastavljeno u Bruxellesu 15. siječnja 2016.

            Za Vijeće

            Predsjednik

         J.R.V.A. DIJSSELBLOEM

      (1)  SL L 211, 14.8.2009., str. 1.

      (2)  Odluka Vijeća od 22. prosinca 2009. o imenovanje pet članova i pet zamjenika članova Upravnog odbora Agencije za suradnju energetskih regulatora (SL C 21, 28.1.2010., str. 1.).

      (3)  Odluka Vijeća od 15. studenog 2013. o imenovanje dvaju članova i triju zamjenika članova Upravnog odbora Agencije za suradnju energetskih regulatora (SL C 337, 19.11.2013., str. 8.).


title: 2011/307/EU: Odluka Vijeća od 13. svibnja 2011. o sklapanju Sporazuma u obliku Protokola između Europske unije i Arapske Republike Egipta o uspostavljanju mehanizma za rješavanje sporova, primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta s druge strane

text:
               11/Sv. 118

               HR

               Službeni list Europske unije

               5

         32011D0307

               L 138/2

               SLUŽBENI LIST EUROPSKE UNIJE

         ODLUKA VIJEĆA
   od 13. svibnja 2011.
   o sklapanju Sporazuma u obliku Protokola između Europske unije i Arapske Republike Egipta o uspostavljanju mehanizma za rješavanje sporova, primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta s druge strane
   (2011/307/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a)(v),
   uzimajući u obzir prijedlog Europske komisije,
   uzimajući u obzir pristanak Europskog parlamenta,
   budući da:

               (1)

               Vijeće je ovlastilo Komisiju 24. veljače 2006. da započne pregovore sa svojim mediteranskim partnerima o uspostavljanju mehanizma za rješavanje sporova, primjenjivog na sporove prema trgovinskim odredbama.

               (2)

               Pregovore je vodila Komisija u konzultacijama s Odborom koji je imenovan prema članku 207. Ugovora i u okviru pregovaračkih direktiva koje je izdalo Vijeće.

               (3)

               Ovi su pregovori bili zaključeni i 27. travnja 2010. parafiran je Sporazum u obliku Protokola („Protokol”) između Europske unije i Arapske Republike Egipta o uspostavljanju mehanizma za rješavanje sporova, primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta s druge strane (1).

               (4)

               Protokol je bio potpisan u ime Unije 11. studenoga 2010.

               (5)

               Protokol je potrebno zaključiti,

         DONIJELO JE OVU ODLUKU:
   Članak 1.
   Sporazum u obliku Protokola između Europske unije i Arapske Republike Egipta o uspostavljanju mehanizma za rješavanje sporova, primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta s druge strane („Protokol”) se ovime u ime Europske unije odobrava.
   Tekst Protokola se prilaže Odluci.
   Članak 2.
   Predsjednik Vijeća u ime Unije daje obavijest predviđenu člankom 23. Protokola (2).
   Članak 3.
   Ova Odluka stupa na snagu na dan njezina usvajanja.

      Sastavljeno u Bruxellesu 13. svibnja 2011.

            Za Vijeće

            Predsjednik

         MARTONYI J.

      (1)  SL L 304, 30.9.2004., str. 39.

      (2)  Datum stupanja na snagu Protokola bit će objavljen u Službenom listu Europske unije od strane Glavnog tajništva Vijeća.


title: 2012/133/EU: Odluka Europske središnje banke od 27. veljače 2012. o stavljanju izvan snage Odluke ESB/2010/3 o privremenim mjerama koje se odnose na prihvatljivost utrživih dužničkih instrumenata koje izdaje ili za koje jamči grčka vlada (ESB/2012/2)

text:
               01/Sv. 14

               HR

               Službeni list Europske unije

               137

         32012D0002(01)

               L 059/36

               SLUŽBENI LIST EUROPSKE UNIJE

         ODLUKA EUROPSKE SREDIŠNJE BANKE
   od 27. veljače 2012.
   o stavljanju izvan snage Odluke ESB/2010/3 o privremenim mjerama koje se odnose na prihvatljivost utrživih dužničkih instrumenata koje izdaje ili za koje jamči grčka vlada
   (ESB/2012/2)
   (2012/133/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegovog članka 127. stavka 2.,
   uzimajući u obzir Statut Europskog sustava središnjih banaka i Europske središnje banke (dalje u tekstu „Statut ESSB-a”), a posebno njegov članak 12. stavak 1. i drugu alineju članka 34. stavka 1. u vezi s prvom alinejom članka 3. stavka 1. i člankom 18. stavkom 2.,
   budući da:

               (1)

               U skladu s člankom 18. stavkom 1. Statuta ESSB-a Europska središnja banka (ESB) i nacionalne središnje banke država članica čija je valuta euro mogu sklapati kreditne poslove s kreditnim institucijama i drugim sudionicima na tržištu, a da se pritom odobravanje kredita temelji na odgovarajućem osiguranju. Kriteriji koji određuju prihvatljivost predmeta osiguranja za potrebe operacija monetarne politike Eurosustava propisani su u Prilogu I. Smjernici ESB/2011/14 od 20. rujna 2011. o instrumentima i postupcima monetarne politike Eurosustava (1) (dalje u tekstu „Opća dokumentacija”).

               (2)

               U skladu s odjeljkom 1.6. Opće dokumentacije, Upravno vijeće ESB-a može u svakom trenutku promijeniti instrumente, uvjete, kriterije i postupke za izvršavanje operacija monetarne politike Eurosustava. U skladu s odjeljkom 6.3.1. Opće dokumentacije, Eurosustav zadržava pravo da na temelju svih informacija koje smatra relevantnima određuje ispunjava li izdanje, izdavatelj, dužnik ili jamac njegove zahtjeve za visoke bonitetne standarde.

               (3)

               Odluka ESB/2010/3 od 6. svibnja 2010. o privremenim mjerama koje se odnose na prihvatljivost utrživih dužničkih instrumenata koje izdaje ili za koje jamči grčka vlada (2) privremeno je, kao iznimna mjera, odgodila primjenu minimalnih zahtjeva Eurosustava glede pragova kreditne kvalitete koji se primjenjuju na utržive dužničke instrumente koje je izdala grčka vlada ili su ih izdali subjekti osnovani u Grčkoj i za koje u potpunosti jamči grčka vlada.

               (4)

               Helenska Republika odlučila je imateljima utrživih dužničkih instrumenata koje je izdala grčka vlada ponuditi zamjenu duga u sklopu sudjelovanja privatnog sektora.

               (5)

               Navedena odluka Helenske Republike imala je dodatan negativan utjecaj na adekvatnost utrživih dužničkih instrumenata, koje je izdala grčka vlada ili su ih izdali subjekti osnovani u Grčkoj i za koje u potpunosti jamči grčka vlada, kao predmeta osiguranja za operacije Eurosustava.

               (6)

               Odluku ESB/2010/3 trebalo bi staviti izvan snage,

         DONIJELO JE OVU ODLUKU:
   Članak 1.
   Stavljanje Odluke ESB/2010/3 izvan snage
   Odluka ESB/2010/3 stavlja se izvan snage.
   Članak 2.
   Stupanje na snagu
   Ova Odluka stupa na snagu 28. veljače 2012.

      Sastavljeno u Frankfurtu na Majni 27. veljače 2012.

            Predsjednik ESB-a

         Mario DRAGHI

      (1)  SL L 331, 14.12.2011., str. 1.

      (2)  SL L 117, 11.5.2010., str. 102.


title: 2012/24/EU: Odluka Komisije od 11. siječnja 2012. o prekidu antidampinškog postupka u vezi s uvozom vinilnog acetata podrijetlom iz Sjedinjenih Američkih Država i oslobađanju iznosa osiguranih uvođenjem privremenih pristojba

text:
               11/Sv. 118

               HR

               Službeni list Europske unije

               172

         32012D0024

               L 008/36

               SLUŽBENI LIST EUROPSKE UNIJE

         ODLUKA KOMISIJE
   od 11. siječnja 2012.
   o prekidu antidampinškog postupka u vezi s uvozom vinilnog acetata podrijetlom iz Sjedinjenih Američkih Država i oslobađanju iznosa osiguranih uvođenjem privremenih pristojba
   (2012/24/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. prosinca 2009. o zaštiti od dampinškog uvoza iz zemalja koje nisu članice Europske zajednice (1) („osnovna Uredba”), a posebno njezin članak 9.,
   nakon savjetovanja sa Savjetodavnim odborom,
   budući da
   A.   POSTUPAK

   1.   Pokretanje postupka i uvođenje privremenih mjera

               (1)

               Komisija je 22. listopada 2010. primila pritužbu na temelju članka 5. osnovne Uredbe u vezi s navodnim štetnim dampingom uvoza vinilnog acetata (dalje u tekstu „dotični proizvod”) podrijetlom iz Sjedinjenih Američkih Država (SAD).

               (2)

               Pritužbu je podnijelo društvo Ineos Oxide Ltd (podnositelj pritužbe) koje predstavlja velik udio, u ovom slučaju veći od 25 %, ukupne proizvodnje dotičnog proizvoda u Uniji.

               (3)

               Komisija je 4. prosinca 2010. putem obavijesti objavljene u Službenom listu Europske unije
                   (2) najavila pokretanje antidampinškog postupka u vezi s uvozom vinilnog acetata podrijetlom iz SAD-a u Uniju.

               (4)

               Komisija je Uredbom (EU) br. 821/2011 (3) (privremena Uredba) uvela privremenu antidampinšku pristojbu na uvoz vinilnog acetata trenutačno obuhvaćenog oznakom KN 29 153 200 i podrijetlom iz SAD-a.

         B.   POVLAČENJE PRITUŽBE I PREKID POSTUPKA

               (5)

               Pismom Komisiji od 4. studenoga 2011. podnositelj pritužbe službeno je povukao svoju pritužbu.

               (6)

               U skladu s člankom 9. stavkom 1. osnovne Uredbe postupak se može prekinuti nakon povlačenja pritužbe, osim ako takav prekid ne bi bio u interesu Unije.

               (7)

               Komisija je smatrala da bi ovaj postupak trebalo prekinuti, jer ispitni postupak nije doveo ni do kakvih razmatranja koja pokazuju da takav prekid ne bi bio u interesu Unije. Zainteresirane stranke obaviještene su na odgovarajući način i dana im je mogućnost iznošenja komentara. Nisu primljeni nikakvi komentari koji ukazuju na to da takav prekid ne bi bio u interesu Unije.

               (8)

               Nakon objave, jedna je stranka smatrala da nije trebala biti isključena iz definicije industrije Unije, ili da bi, umjesto toga, trebalo izmijeniti privremenu Uredbu kako bi ta stranka bila uključena u definiciju. U vezi s tim, trebalo bi naglasiti da su nalazi privremene Uredbe, na temelju podataka dobivenih tijekom ispitnog postupka, bili privremeni, kako je i navedeno u uvodnoj izjavi 31. same privremene Uredbe. Budući da se antidampinški postupci prekidaju bez uvođenja konačnih mjera, nakon povlačenja pritužbe, nije primjereno u odluci o prekidu donositi konačne odluke ili mijenjati privremenu Uredbu.

               (9)

               Podsjeća se da su dostupni nalazi bili privremeni. Iz toga slijedi da će se svaki budući slučaj povezan s dotičnim proizvodom ili dotičnim strankama iz ovog postupka razmotriti zasebno.

               (10)

               Komisija stoga zaključuje da antidampinški postupak koji se odnosi na uvoz dotičnog proizvoda podrijetlom iz SAD-a u Uniju treba prekinuti bez uvođenja antidampinških mjera.

               (11)

               Sve pristojbe privremeno osigurane na temelju Uredbe (EU) br. 821/2011 trebalo bi osloboditi,

         DONIJELA JE OVU ODLUKU:
   Članak 1.
   Antidampinški postupak u vezi s uvozom vinilnog acetata trenutačno obuhvaćenog oznakom KN 2915 32 00 i podrijetlom iz SAD-a prekida se bez uvođenja antidampinških mjera.
   Članak 2.
   Ovime se Uredba (EU) br. 821/2011 stavlja izvan snage.
   Članak 3.
   Oslobađaju se iznosi osigurani privremenim antidampinškim pristojbama na temelju Uredbe (EU) br. 821/2011 na uvoz vinilnog acetata trenutačno obuhvaćenog oznakom KN 2915 32 00 i podrijetlom iz SAD-a.
   Članak 4.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 11. siječnja 2012.

            Za Komisiju

            Predsjednik

         José Manuel BARROSO

      (1)  SL L 343, 22.12.2009., str. 51.

      (2)  SL C 327, 4.12.2010., str. 23.

      (3)  SL L 209, 17.8.2011., str. 24.


               23.12.2016

               HR

               Službeni list Europske unije

               C 482/155

         P7_TA(2014)0001
   Zahtjev za zaštitom parlamentarnog imuniteta Lare Comi
   Odluka Europskog parlamenta od 14. siječnja 2014. o zahtjevu za zaštitu imuniteta i povlastica Lare Comi (2013/2190(IMM))
   (2016/C 482/25)

      Europski parlament,

               —

               uzimajući u obzir zahtjev Lare Comi od 30. srpnja 2013., objavljen na plenarnoj sjednici 9. rujna 2013., za zaštitu njezinog imuniteta u okviru kaznenog postupka u tijeku pred Sudom u Ferrari,

               —

               nakon saslušanja Lare Comi 5. studenog 2013. u skladu s člankom 7. stavkom 3. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta o izboru zastupnika Europskog parlamenta neposrednim općim izborima od 20. rujna 1976.,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010. i 6. rujna 2011. (1),

               —

               uzimajući u obzir članak 6. stavak 3. i članak 7. Poslovnika,

               —

               uzimajući u obzir izvješće Odbora za pravna pitanja (A7-0469/2013),

               A.

               budući da Lara je Comi, zastupnica u Europskom parlamentu, zahtijevala zaštitu svog parlamentarnog imuniteta u vezi sa sudskim postupkom koji je pokrenuo Odjel državnog odvjetništva iz Ferrare uslijed tužbe zbog kaznenog djela teške klevete iz članka 595. podstavaka 2. i 3. talijanskog kaznenog zakona i iz članka 30. zakona br. 223. od 6. kolovoza 1990. zbog njezinih izjava tijekom političke rasprave u televizijskoj emisiji;

               B.

               budući da se člankom 8. Protokola o povlasticama i imunitetima Europske unije, na koji se izričito poziva Lara Comi u svojem zahtjevu za zaštitu, propisuje da zastupnici u Europskom parlamentu ne mogu biti podvrgnuti nikakvom obliku istrage, pritvora ili sudskog postupka zbog izraženih mišljenja ili glasanja pri obnašanju svojih dužnosti;

               C.

               budući da se člankom 6. Poslovnika određuje da izvršavajući svoje ovlasti u vezi s povlasticama i imunitetima Parlament prvenstveno nastoji očuvati svoj integritet kao demokratska zakonodavna skupština i osigurati nezavisnost zastupnika u obnašanju njihovih dužnosti;

               D.

               budući da Parlament ima široko diskrecijsko pravo u pogledu odluke koju donosi u vezi sa zahtjevom svojih zastupnika za zaštitu parlamentarnog imuniteta (2);

               E.

               budući da je Sud priznao da izjava koju zastupnik daje izvan Europskog parlamenta može predstavljati mišljenje izrečeno u izvršavanju njegovih dužnosti u smislu članka 8. Protokola, pri čemu se važnost ne pridaje mjestu na kojem je dana izjava već prirodi i sadržaju same izjave (3);

               F.

               budući da je Lara Comi pozvana u predmetnu televizijsku emisiju u svojstvu zastupnice u Europskom parlamentu, a ne kao nacionalna predstavnica stranke, koju je uostalom predstavljala druga gošća, u skladu s nacionalnim odredbama kojima se nastoji osigurati uravnoteženo prisustvovanje političkih glasnogovornika u televizijskim raspravama koje se održavaju tijekom izborne kampanje, kao i u predmetnom slučaju;

               G.

               priznajući da se u modernim demokracijama politička rasprava ne odvija samo u Parlamentu već također sredstvima komunikacije koja se kreću u rasponu od izjava za tisak do interneta;

               H.

               budući da je u predmetnoj televizijskoj emisiji Lara Comi sudjelovala kao zastupnica u Europskom parlamentu kako bi raspravljala o političkim pitanjima, uključujući također javnu nabavu i organizirani kriminal, kojima se uvijek bavila na europskoj razini;

               I.

               budući da se dan nakon emisije gđa Comi ispričala podnositelju pritužbe, što je zatim objavljeno u drugoj nacionalnoj televizijskoj emisiji;

               1.

               odlučuje zaštititi imunitet i povlastice Lare Comi;

               2.

               nalaže svojem predsjedniku da odmah proslijedi ovu Odluku i izvješće nadležnog odbora nadležnim tijelima Talijanske Republike i Lari Comi.

      (1)  Presuda od 12. svibnja 1964. u predmetu 101/63, Wagner/Fohrmann i Krier (Zbornik sudske prakse 1964., str. 381.); presuda od 10. srpnja 1986. u predmetu 149/85, Wybot/Faure i drugi (Zbornik sudske prakse 1986., str. 2391.); presuda od 15. listopada 2008. u predmetu T-345/05, Mote/Parlament (Zbornik sudske prakse 2008., str. II-2849.); presuda od 21. listopada 2008. u spojenim predmetima C-200/07 i C-201/07, Marra/De Gregorio i Clemente (Zbornik sudske prakse 2008., str. I-7929.); presuda od 19. ožujka 2010. u predmetu T-42/06, Gollnisch/Parlament (Zbornik sudske prakse 2010., str. II-1135.); presuda od 6. rujna 2011. u predmetu C-163/10, Patriciello (Zbornik sudske prakse 2011., str. I-7565).

      (2)  Predmet T-42 Gollnisch v Parlament, stavak 101.

      (3)  Patriciello, citat presude, stavak 30.


title: 2011/620/EU: Odluka Vijeća od 12. srpnja 2011. o potpisivanju u ime Unije sporazuma između Europske unije i Gruzije o zaštiti oznaka zemljopisnog podrijetla poljoprivrednih i prehrambenih proizvoda

text:
               03/Sv. 068

               HR

               Službeni list Europske unije

               253

         32011D0620

               L 243/1

               SLUŽBENI LIST EUROPSKE UNIJE

               12.07.2011.

      ODLUKA VIJEĆA

   od 12. srpnja 2011.
   o potpisivanju u ime Unije sporazuma između Europske unije i Gruzije o zaštiti oznaka zemljopisnog podrijetla poljoprivrednih i prehrambenih proizvoda
   (2011/620/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno prvi podstavak članka 207. stavka 4., povezano s njegovim člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Komisija je u ime Unije pregovorima dogovorila Sporazum između Europske unije i Gruzije o zaštiti oznaka zemljopisnog podrijetla poljoprivrednih i prehrambenih proizvoda („Sporazum”).

               (2)

               Sporazumom se omogućuje recipročna zaštita oznaka zemljopisnog podrijetla dviju strana i pridonosi se usklađivanju zakona među zemljama susjedima EU-a.

               (3)

               Potrebno je potpisati Sporazum,

         DONIJELO JE OVU ODLUKU:
   Članak 1.
   Ovim se u ime Unije odobrava potpisivanje Sporazuma između Europske unije i Gruzije o zaštiti oznaka zemljopisnog podrijetla poljoprivrednih i prehrambenih proizvoda, pod uvjetom da je spomenuti Sporazum zaključen (1).
   Članak 2.
   Ovim se ovlašćuje Predsjednik Vijeća da imenuje osobu ili više njih koje su opunomoćene potpisati Sporazum u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 12. srpnja 2011.

            Za Vijeće

            Predsjednik

         J. VINCENT-ROSTOWSKI

      (1)  Tekst Sporazuma bit će objavljen zajedno s odlukom o njegovom zaključenju.


title: 2007/206/EZ: Odluka Komisije od 29. ožujka 2007 o proglašenju početka djelovanja Regionalnog savjetodavnog vijeća za otvoreno more/flote duge plovidbe u okviru zajedničke ribarstvene politike

text:
               04/Sv. 7

               HR

               Službeni list Europske unije

               128

         32007D0206

               L 091/52

               SLUŽBENI LIST EUROPSKE UNIJE

         ODLUKA KOMISIJE
   od 29. ožujka 2007
   o proglašenju početka djelovanja Regionalnog savjetodavnog vijeća za otvoreno more/flote duge plovidbe u okviru zajedničke ribarstvene politike
   (2007/206/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 2004/585/EZ od 19. srpnja 2004. o osnivanju Regionalnih savjetodavnih vijeća u okviru Zajedničke ribarstvene politike (1), a posebno njezin članak 3. stavak 3.,
   auzimajući u obzir preporuke koje je 7. studenoga 2006. Španjolska prenijela u ime Danske, Njemačke, Estonije, Španjolske, Francuske, Irske, Italije, Litve, Nizozemske, Poljske, Portugala i Ujedinjene Kraljevine,
   budući da:

               (1)

               Uredba Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (2) i Odluka 2004/585/EZ daju okvir za osnivanje i djelovanje Regionalnih savjetodavnih vijeća.

               (2)

               Člankom 2. Odluke 2004/585/EZ osniva se Regionalno savjetodavno vijeće za otvoreno more/flote duge plovidbe u svim vodama izvan EZ-a.

               (3)

               U skladu s člankom 3. stavkom 1. Odluke 2004/585/EZ, predstavnici ribarstvenog sektora i drugih interesnih skupina podnijeli su zahtjev Danskoj, Njemačkoj, Estoniji, Španjolskoj, Francuskoj, Irskoj, Italiji, Litvi, Nizozemskoj, Poljskoj, Portugalu i Ujedinjenoj Kraljevini u vezi s djelovanjem navedenog Regionalnog savjetodavnog vijeća.

               (4)

               Kako je propisano u članku 3. stavku 2. Odluke 2004/585/EZ, zainteresirane države članice utvrdile su je li uloga Regionalnog savjetodavnog vijeća za otvoreno more/flote duge plovidbe u skladu s odredbama utvrđenima u toj Odluci. Zainteresirane države članice su 7. studenoga 2006. poslale preporuku Komisiji o navedenom Regionalnom savjetodavnom vijeću.

               (5)

               Komisija je ocijenila zahtjev i preporuku zainteresiranih strana u svjetlu Odluke 2004/585/EZ te ciljeva i načela zajedničke ribarstvene politike i smatra da je Regionalno savjetodavno vijeće za otvoreno more/flote duge plovidbe spremno započeti s djelovanjem,

         ODLUČILA JE:
   Jedini članak
   Regionalno savjetodavno vijeće za otvoreno more/flote duge plovidbe, osnovano člankom 2. stavkom 1. točkom (g) Odluke 2004/585/EZ, počinje s radom 30. ožujka 2007.

      Sastavljeno u Bruxellesu 29. ožujka 2007.

            Za Europsku komisiju

         Joe BORG

            Član Komisije

      (1)  SL L 256, 3.8.2004., str. 17.

      (2)  SL L 358, 31.12.2002., str. 59.


title: 2013/708/EU: Odluka Europskog parlamenta i Vijeća od 20. studenoga 2013. o mobilizaciji Europskog fonda za prilagodbu globalizaciji u skladu s točkom 28. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (zahtjev EGF/2013/004 ES/Comunidad Valenciana građevinski materijali, Španjolska)

text:
               4.12.2013

               HR

               Službeni list Europske unije

               L 323/33

         ODLUKA EUROPSKOG PARLAMENTA I VIJEĆA
   od 20. studenoga 2013.
   o mobilizaciji Europskog fonda za prilagodbu globalizaciji u skladu s točkom 28. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (zahtjev EGF/2013/004 ES/Comunidad Valenciana građevinski materijali, Španjolska)
   (2013/708/EU)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske Unije,
   uzimajući u obzir Međuinstitucionalni sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (1), a posebno njegovu točku 28.,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbu globalizaciji (2), a posebno njezin članak 12. stavak 3.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi osiguravanja dodatne potpore otpuštenim radnicima koji su suočeni s posljedicama velikih strukturnih promjena u svjetskim trgovinskim tokovima i radi pružanja pomoći prilikom njihove reintegracije na tržište rada.

               (2)

               Međuinstitucionalnim sporazumom od 17. svibnja 2006. dopušta se mobilizacija EGF-a u okviru godišnjeg iznosa iznosa od 500 milijuna EUR.

               (3)

               Španjolska je 22. svibnja 2013. podnijela zahtjev za mobilizaciju EGF-a u pogledu otpuštanja radnika u 140 poduzeća koja posluju u u odjeljku 23. statističke klasifikacije gospodarskih djelatnosti NACE Revizija 2 (proizvodnja ostalih nemetalnih mineralnih proizvoda) u regiji razine NUTS II Comunidad Valenciana (ES52) te ga je 17. srpnja 2013. dopunila dodatnim informacijama. Taj zahtjev ispunjava uvjete za određivanje financijskih doprinosa iz članka 10. Uredbe (EZ) br. 1927/2006. Komisija stoga predlaže mobilizaciju sredstava u iznosu od 840 000 EUR.

               (4)

               Sredstva iz EGF-a bi se dakle trebala mobilizirati kako bi se osigurao financijski doprinos u vezi sa zahtjevom koji je podnijela Španjolska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2013. iz Europskog fonda za prilagodbu globalizaciji osiguravaju se sredstva za preuzete obveze i plaćanja u iznosu od 840 000 EUR.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu 20. studenoga 2013.

            Za Europski parlament

            Predsjednik

         M. SCHULZ

            Za Vijeće

            Predsjednik

         V. LEŠKEVIČIUS

      (1)  SL C 139, 14.6.2006., str. 1.

      (2)  SL L 406, 30.12.2006., str. 1.


title: 2009/741/EZ: Odluka Vijeća od 8. studenoga 2005. o potpisivanju i privremenoj primjeni Sporazuma između Europske zajednice i Republike Azerbajdžana o određenim aspektima zračnog prometa

text:
               11/Sv. 119

               HR

               Službeni list Europske unije

               59

         32009D0741

               L 265/24

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2005.
   o potpisivanju i privremenoj primjeni Sporazuma između Europske zajednice i Republike Azerbajdžana o određenim aspektima zračnog prometa
   (2009/741/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma, sporazumom Zajednice.

               (2)

               Komisija je u ime Zajednice u pregovorima s Republikom Azerbajdžanom dogovorila Sporazum o određenim aspektima usluga u zračnom prometu u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Podložno njegovom kasnijem sklapanju, Sporazum koji je zaključila Komisija bi trebalo potpisati i privremeno primijeniti,

         ODLUČILO JE:
   Članak 1.
   Potpisivanje Sporazuma između Europske zajednice i Republike Azerbajdžana o određenim aspektima zračnog prometa ovime se odobrava u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Podložno njegovu kasnijem naknadnom sklapanju, Predsjednik Vijeća ovim se ovlašćuje odrediti osobu(-e) ovlaštenu(-e) potpisati Sporazum u ime Zajednice.
   Članak 3.
   Do njegovoga stupanja na snagu, Sporazum se privremeno primjenjuje počevši od prvog dana prvog mjeseca nakon dana kada su se stranke međusobno obavijestile o izvršenju postupaka nužnih za ovu svrhu.
   Članak 4.
   Predsjednik Vijeća ovim se ovlašćuje dati obavijest iz članka 8. stavka 2. Sporazuma.

      Sastavljeno u Bruxellesu 8. studenoga 2005.

            Za Vijeće

            Predsjednik

         G. BROWN


title: Odluka Vijeća od 17. veljače 2017. o imenovanju dvaju članova Upravnog odbora Europske agencije za sigurnost i zdravlje na radu za Češku i Portugal

text:
               21.2.2017

               HR

               Službeni list Europske unije

               C 54/2

         ODLUKA VIJEĆA
   od 17. veljače 2017.
   o imenovanju dvaju članova Upravnog odbora Europske agencije za sigurnost i zdravlje na radu za Češku i Portugal
   (2017/C 54/03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (1), a posebno njezin članak 8.,
   uzimajući u obzir popise kandidata koje su Vijeću podnijele vlade država članica te organizacije radnika i poslodavaca,
   uzimajući u obzir popise članova i zamjenika članova Savjetodavnog odbora za sigurnost i zdravlje na radu,
   budući da:

               (1)

               Vijeće je odlukama od 17. listopada 2016. (2), 28. studenoga 2016. (3) i 23. siječnja 2017. (4) imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje od 8. studenoga 2016. do 7. studenoga 2019.

               (2)

               Organizacija radnika ETUC predložila je jednog kandidata za mjesto koje treba popuniti.

               (3)

               Organizacija poslodavaca BUSINESSEUROPE predložila je jednog kandidata za mjesto koje treba popuniti,

         DONIJELO JE OVU ODLUKU:
   Članak 1.
   Članovima Upravnog odbora Europske agencije za sigurnost i zdravlje na radu za razdoblje koje završava 7. studenoga 2019. imenuju se sljedeće osobe:
   I.   PREDSTAVNICI ORGANIZACIJA RADNIKA

               Zemlja

               Član

               Zamjenik člana

               Portugal

               g. Fernando José GOMES MACHADO

   II.   PREDSTAVNICI ORGANIZACIJA POSLODAVACA

               Zemlja

               Član

               Zamjenik člana

               Češka

               gđa Nora ŠEJDOVÁ

         Članak 2.
   Članove i zamjenike članova koji još nisu predloženi Vijeće imenuje kasnije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 17. veljače 2017.

            Za Vijeće

            Predsjednik

         E. BARTOLO

      (1)  SL L 216, 20.8.1994., str. 1.

      (2)  Odluka Vijeća od 17. listopada 2016. o imenovanju članova i zamjenika članova Upravnog odbora Europske agencije za sigurnost i zdravlje na radu (SL C 386, 20.10.2016., str. 3.).

      (3)  Odluka Vijeća od 28. studenoga 2016. o imenovanju članova i zamjenika članova Upravnog odbora Europske agencije za sigurnost i zdravlje na radu za Dansku, Francusku, Italiju i Maltu (SL C 447, 1.12.2016., str. 7.).

      (4)  Odluka Vijeća od 23. siječnja 2017. o imenovanju člana i zamjenika člana Upravnog odbora Europske agencije za sigurnost i zdravlje na radu za Slovačku i Ujedinjenu Kraljevinu (SL C 27, 27.1.2017., str. 4.).


title: 86/573/EEZ: Odluka Vijeća od 15. rujna 1986. o sklapanju Dodatnog protokola uz Sporazum između Europske ekonomske zajednice i Švicarske Konfederacije nakon pristupanja Kraljevine Španjolske i Portugalske Republike Zajednici

text:
               02/Sv. 011

               HR

               Službeni list Europske unije

               27

         31986D0573

               L 337/120

               SLUŽBENI LIST EUROPSKE UNIJE

               15.09.1986.

      ODLUKA VIJEĆA

   od 15. rujna 1986.
   o sklapanju Dodatnog protokola uz Sporazum između Europske ekonomske zajednice i Švicarske Konfederacije nakon pristupanja Kraljevine Španjolske i Portugalske Republike Zajednici
   (86/573/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je potrebno odobriti Dodatni protokol uz Sporazum između Europske ekonomske zajednice i Švicarske Konfederacije (1) koji je potpisan u Bruxellesu 22. srpnja 1973. kako bi se uzelo u obzir pristupanje Kraljevine Španjolske i Portugalske Republike Zajednici,
   ODLUČILO JE:
   Članak 1.
   Ovim se u ime Zajednice odobrava Dodatni protokol uz Sporazum između Europske ekonomske zajednice i Švicarske Konfederacije nakon pristupanja Kraljevine Španjolske i Portugalske Republike Zajednici.
   Tekst Protokola priložen je ovoj Odluci.
   Članak 2.
   Predsjednik Vijeća izdaje priopćenje kako je predviđeno u članku 18. Protokola (2).
   Članak 3.
   Ova Odluka proizvodi učinke sljedećeg dana od dana objave u Službenom listu Europskih zajednica.

      Sastavljeno u Bruxellesu 15. rujna 1986.

            Za Vijeće

            Predsjednik

         G. HOWE

      (1)  SL L 300, 31.12.1972., str. 189.

      (2)  Dan stupanja Protokola na snagu objavljuje Glavno tajništvo Vijeća u Službenom listu Europskih zajednica.


title: 2008/777/EZ: Odluka Vijeća od 22. srpnja 2008. o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Kazahstana, s druge strane, zbog pristupanja Republike Bugarske i Rumunjske Europskoj uniji

text:
               11/Sv. 119

               HR

               Službeni list Europske unije

               14

         32008D0777

               L 267/23

               SLUŽBENI LIST EUROPSKE UNIJE

         ODLUKA VIJEĆA
   od 22. srpnja 2008.
   o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Kazahstana, s druge strane, zbog pristupanja Republike Bugarske i Rumunjske Europskoj uniji
   (2008/777/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. treću rečenicu, te članak 55., članak 57. stavak 2., članak 71., članak 80. stavak 2. i članke 93., 94., 133. i 181.a, zajedno s člankom 300. stavkom 2. prvim podstavkom drugom rečenicom,
   uzimajući u obzir Ugovor o pristupanju Republike Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Republike Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Vijeće je 23. listopada 2006. ovlastilo Komisiju da, u ime Zajednice i njezinih država članica, započne pregovore s Republikom Kazahstan o Protokolu uz Sporazum o partnerstvu i suradnji između Europskih zajednica i njihovih država članica, s jedne strane, i Republike Kazahstana, s druge strane, zbog pristupanja Republike Bugarske i Rumunjske Europskoj uniji.

               (2)

               Protokol je potrebno potpisati u ime Europskih zajednica i njihovih država članica, podložno njegovu mogućem kasnijem zaključivanju.

               (3)

               Protokol je potrebno privremeno primjenjivati od 1. siječnja 2007., do završetka odgovarajućih postupaka za njegovo formalno zaključivanje,

         ODLUČILO JE:
   Članak 1.
   Ovime se predsjednik Vijeća ovlašćuje imenovati osobu (osobe) ovlaštenu (ovlaštene) za potpisivanje, u ime Europskih zajednica i njihovih država članica, Protokola uz Sporazumu o partnerstvu i suradnji između Europskih zajednica i njihovih država članica, s jedne strane, i Republike Kazahstana, s druge strane, zbog pristupanja Republike Bugarske i Rumunjske Europskoj uniji, podložno mogućem kasnijem zaključivanju.
   Tekst Protokola priložen je ovoj Odluci.
   Članak 2.
   Do njegova stupanja na snagu, Protokol se privremeno primjenjuje od 1. siječnja 2007.

      Sastavljeno u Bruxellesu 22. srpnja 2008.

            Za Vijeće

            Predsjednik

         B. KOUCHNER


title: 89/434/EEZ: Odluka Vijeća od 3. svibnja 1989. o sklapanju trećeg Dodatnog protokola uz Sporazum između Europske ekonomske zajednice i Kraljevine Norveške nakon pristupanja Kraljevine Španjolske i Portugalske Republike Zajednici

text:
               02/Sv. 021

               HR

               Službeni list Europske unije

               24

         31989D0434

               L 206/10

               SLUŽBENI LIST EUROPSKE UNIJE

               03.05.1989.

      ODLUKA VIJEĆA

   od 3. svibnja 1989.
   o sklapanju trećeg Dodatnog protokola uz Sporazum između Europske ekonomske zajednice i Kraljevine Norveške nakon pristupanja Kraljevine Španjolske i Portugalske Republike Zajednici
   (89/434/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da bi se potpunom suspenzijom carina od strane Kraljevine Norveške na robu koja se uvozi iz Španjolske olakšala trgovina između dviju zemalja;
   budući da se Dodatnim protokolom uz Sporazum između Europske ekonomske zajednice i Kraljevine Norveške (1) potpisan u Bruxellesu 14. svibnja 1973., sklopljenim nakon pristupanja Kraljevine Španjolske i Portugalske Republike Zajednici, ne predviđa mogućnost da Kraljevina Norveška suspendira carine na robu uvezenu iz Španjolske;
   budući da je stoga potrebno odobriti treći Dodatni protokol uz gore navedeni Sporazum kako bi se predvidjela potpuna suspenzija carina na proizvode obuhvaćene tim Sporazumom koji se iz Španjolske uvoze u Norvešku,
   ODLUČILO JE:
   Članak 1.
   Treći Dodatni protokol uz Sporazum između Europske ekonomske zajednice i Kraljevine Norveške nakon pristupanja Kraljevine Španjolske i Portugalske Republike Zajednici odobrava se u ime Zajednice.
   Tekst Protokola priložen je ovoj Odluci.
   Članak 2.
   Predsjednik Vijeća izdaje obavijest kako je previđeno u članku 3. Protokola (2).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 3. svibnja 1989.

            Za Vijeće

            Predsjednik

         P. SOLBES

      (1)  SL L 171, 27.6.1973., str. 2.

      (2)  Glavno tajništvo Vijeća objavit će dan stupanja Protokola na snagu u Službenom listu Europskih zajednica.


title: Odluka Vijeća od 10. svibnja 2010. o sklapanju Memoranduma o suradnji između Međunarodne organizacije civilnog zrakoplovstva i Europske zajednice na području audita zaštite/inspekcija i povezanih pitanja

text:
               07/Sv. 23

               HR

               Službeni list Europske unije

               73

         32010D0302

               L 129/68

               SLUŽBENI LIST EUROPSKE UNIJE

         ODLUKA VIJEĆA
   od 10. svibnja 2010.
   o sklapanju Memoranduma o suradnji između Međunarodne organizacije civilnog zrakoplovstva i Europske zajednice na području audita zaštite/inspekcija i povezanih pitanja
   (2010/302/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a) i prvim podstavkom članka 218. stavka 8.,
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 30. studenoga 2007. Komisiju ovlastilo da započne pregovore o sporazumu između Europske zajednice i Organizacije međunarodnog civilnog zrakoplovstva (ICAO) na području audita zaštite/inspekcija u zrakoplovstvu i povezanih pitanja.

               (2)

               U ime Unije, Komisija je s ICAO sklopila o Memorandumu o suradnji (MoC) na području revizija/inspekcija zaštite i povezanih pitanja u skladu s direktivama iz Priloga I. Odluci Vijeća o ovlašćivanju Komisije za otvaranje pregovora i s ad hoc postupkom iz njezinog Priloga II.

               (3)

               MoC je u ime Zajednice potpisan 17. rujna 2008., podložno mogućnosti njegovog kasnijeg sklapanja, u skladu s Odlukom Vijeća 2009/97/EZ od 24. srpnja 2008. o potpisivanju i privremenoj primjeni Memoranduma o suradnji između Organizacije međunarodnog civilnog zrakoplovstva i Europske zajednice na području audita zaštite/inspekcije i povezanih pitanja (1).

               (4)

               Nakon stupanja na snagu Lisabonskog ugovora 1. prosinca 2009., Europska unija mora obavijestiti ICAO da je Europska unija zamijenila i naslijedila Europsku zajednicu.

               (5)

               MoC bi trebalo odobriti.

               (6)

               Stavkom 6. točkom 3. MoC-a predviđa se da MoC stupa na snagu prvi dan drugog mjeseca nakon posljednje od dviju obavijesti putem kojih su se stranke međusobno obavijestile o završetku njihovih unutarnjih postupaka. Stoga bi predsjednika Vijeća trebalo ovlastiti da u ime Unije pošalje traženu obavijest,

         DONIJELO JE OVU ODLUKU:
   Članak 1.
   1.   Ovime se u ime Unije odobrava Memorandum o suradnji (MoC) između Europske zajednice i Organizacije međunarodnog civilnog zrakoplovstva na području audita zaštite/inspekcija i povezanih pitanja.
   2.   Tekst MoC-a priložen je ovoj Odluci (2).
   Članak 2.
   Predsjednik Vijeća ovlašćuje se za imenovanje osobe ovlaštene za davanje obavijesti predviđene u stavku 6. točki 3. MoC-a i za izdavanje sljedeće obavijesti:

      „Zbog stupanja na snagu Lisabonskog ugovora 1. prosinca 2009., Europska unija je zamijenila i naslijedila Europsku zajednicu i od tog datuma obavlja sva prava i obveze Europske zajednice. Stoga se u tekstu MoC-a uputa ‚Europska zajednica’, kada je primjereno, tumači kao ‚Europska unija’.”

      Sastavljeno u Bruxellesu 10. svibnja 2010.

            Za Vijeće

            Predsjednica

         Á. GONZÁLEZ-SINDE REIG

      (1)  SL L 36, 5.2.2009., str. 18.

      (2)  SL L 36, 5.2.2009., str. 19.


title: Odluka Vijeća (ZVSP) 2016/368 od 14. ožujka 2016. o izmjeni Zajedničkog stajališta 2002/402/ZVSP o mjerama ograničavanja protiv članova organizacije Al-Qaida te ostalih pojedinaca, skupina, poduzeća i subjekata povezanih s njima

text:
               15.3.2016

               HR

               Službeni list Europske unije

               L 68/17

         ODLUKA VIJEĆA (ZVSP) 2016/368
   od 14. ožujka 2016.
   o izmjeni Zajedničkog stajališta 2002/402/ZVSP o mjerama ograničavanja protiv članova organizacije Al-Qaida te ostalih pojedinaca, skupina, poduzeća i subjekata povezanih s njima
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2002. donijelo Zajedničko stajalište 2002/402/ZVSP (1).

               (2)

               Vijeće sigurnosti Ujedinjenih naroda usvojilo je 17. prosinca 2015. Rezoluciju (RVSUN) 2253 (2015) („RVSUN 2253 (2015)”) kojom se ponovno ističe njegova nedvosmislena osuda Islamske države Iraka i Levanta (ISIL, poznat i kao Da'esh ), Al-Qaide i povezanih pojedinaca, skupina, poduzeća i subjekata zbog trajnih i višestrukih kriminalnih terorističkih radnji s ciljem izazivanja pogibija nevinih civila i drugih žrtava, uništavanja imovine i znatnog podrivanja stabilnosti.

               (3)

               U tom kontekstu, RVSUN-om 2253 (2015) podsjeća se da je ISIL (Da'esh) frakcija Al-Qaide te da Ujedinjeni narodu mogu svakog pojedinca, skupinu, poduzeće ili subjekt koji podupire ISIL (Da'esh) ili Al-Qaidu uvrstiti na popis.

               (4)

               RVSUN-om 2253 (2015) pozivaju se države članice da smanje tokove sredstava i drugu financijsku imovinu i gospodarske resurse pojedincima i subjektima na popisu sankcija za ISIL (Da'esh) i Al-Qaidu, kako se zahtijeva stavkom 2. točkom (a) Rezolucije te uzimajući u obzir odgovarajuće preporuke Radne skupine za financijsko djelovanje i međunarodne standarde.

               (6)

               Provedbene mjere Unije utvrđene su Uredbom Vijeća (EZ) br. 881/2002 (2).

               (5)

               Zajedničko stajalište 2002/402/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Zajedničko stajalište 2002/402/ZVSP mijenja se kako slijedi:

               1.

               Naslov se zamjenjuje sljedećim:
               „Zajedničko stajalište Vijeća 2002/402/ZVSP od 27. svibnja 2002. o mjerama ograničavanja protiv članova organizacija ISIL (Da'esh) i Al-Qaida te s njima povezanih drugih pojedinaca, skupina, poduzeća i subjekata”.

               2.

               Umeće se sljedeća uvodna izjava:

                           „(9)

                           RVSUN-om 2253 (2015) pozivaju se države članice da smanje tokove sredstava i drugu financijsku imovinu i gospodarske resurse pojedincima i subjektima na popisu sankcija za ISIL (Da'esh) i Al-Qaidu, kako se zahtijeva stavkom 2. točkom (a) Rezolucije te uzimajući u obzir odgovarajuće preporuke Radne skupine za financijsko djelovanje i međunarodne standarde.”

               3.

               Uvodna izjava 9. renumerira se kao uvodna izjava 10.

               4.

               Članak 1. zamjenjuje se sljedećim:
               „Članak 1.
               Ovo Zajedničko stajalište primjenjuje se na članove organizacija ISIL (Da'esh) i Al-Qaida kao i na pojedince, skupine, poduzeća i subjekte:

                           (a)

                           povezane s članovima organizacija ISIL (Da'esh) i Al-Qaida, uključujući one:

                                       i.

                                       koji sudjeluju u financiranju, planiranju, olakšavanju pripremanja ili počinjenju djela ili aktivnosti Al-Qaide, ISIL-a (Da'esh) ili bilo koje njihove ćelije, pridruženog člana, frakcije ili izvedene frakcije, u vezi s njima, pod njihovim imenom, u njihovo ime ili za potporu njima;

                                       ii.

                                       koji Al-Qaidi, ISIL-u (Da'esh) ili bilo kojoj njihovoj ćeliji, pridruženom članu, frakciji ili izvedenoj frakciji nabavljaju, prodaju ili prenose oružje i povezani materijal;

                                       iii.

                                       koji za Al-Qaidu, ISIL (Da'esh) ili bilo koju njihovu ćeliju, pridruženog člana, frakciju ili izvedenu frakciju vrbuju ili na drugi način pružaju potporu njihovim djelima ili aktivnostima.

                           (b)

                           u vlasništvu ili pod kontrolom, izravno ili neizravno, Al-Qaide ili ISIL-a (Da'esh) ili koji na drugi način pružaju potporu bilo kojem pojedincu, skupini, poduzeću ili subjektu povezanima s njima;

                     kako je navedeno na popisu sastavljenom na temelju RVSUN-a 1267 (1999), 1333 (2000) i 2253 (2015), koje Odbor osnovan na temelju RVSUN-a 1267 (1999) treba redovito ažurirati.”

               5.

               Članak 2. zamjenjuje se sljedećim:
               „Članak 2.
               1.   Zabranjena je prodaja, isporuka, prijenos ili izvoz oružja i srodnog materijala svih vrsta, uključujući oružje i streljivo, vojna vozila i opremu, opremu za paravojna djelovanja i pripadajuće rezervne dijelove pojedincima, skupinama, poduzećima i subjektima iz članka 1. točaka (a) i (b) od strane državljana država članica ili s državnog područja država članica ili uz upotrebu plovila ili zrakoplova pod njihovom zastavom, neovisno o tome potječe li navedeno s njihova državnog područja ili ne.
               2.   Zabranjeno je:

                           (a)

                           pružanje izravne ili neizravne tehničke pomoći, posredničkih usluga i drugih usluga povezanih s vojnim aktivnostima te nabavom, proizvodnjom, održavanjem i upotrebom oružja i srodnih materijala svih vrsta, uključujući oružje i streljivo, vojna vozila i opremu, opremu za paravojna djelovanja i pripadajuće rezervne dijelove pojedincima, skupinama, poduzećima i subjektima iz članka 1. točaka (a) i (b);

                           (b)

                           izravno ili neizravno financiranje ili pružanje financijske pomoći u vezi s vojnim aktivnostima, uključujući posebno bespovratna sredstva, zajmove i osiguranje izvoznih kredita, kao i osiguranje te reosiguranje, za bilo kakvu prodaju, isporuku, prijenos ili izvoz oružja i srodnih materijala ili za pružanje s tim povezane tehničke pomoći, posredničkih usluga i drugih usluga pojedincima, skupinama, poduzećima i subjektima iz članka 1. točaka (a) i (b);

                           (c)

                           svjesno i namjerno sudjelovanje u aktivnostima čiji je cilj ili posljedica zaobilaženje zabrana iz točaka (a) ili (b) ovog stavka.”

               6.

               Članak 3. zamjenjuje se sljedećim:
               „Članak 3.
               1.   Zamrzavaju se sva sredstva i gospodarski resursi koji pripadaju fizičkoj ili pravnoj osobi, subjektu, tijelu ili skupini kako su navedeni u članku 1., uključujući treću stranu koja djeluje u njihovo ime ili prema njihovoj uputi, u njihovu su vlasništvu, posjedu ili pod njihovom kontrolom, bilo izravno ili neizravno.
               2.   Nikakva sredstva ni gospodarski resursi neće biti dostupni niti će biti u korist, izravno ili neizravno, pojedincima, skupinama, poduzećima i subjektima navedenima na popisu sastavljenom na temelju RVSUN-a 1267 (1999), 1333 (2000) i 2253 (2015).”.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 14. ožujka 2016.

            Za Vijeće

            Predsjednica

         F. MOGHERINI

      (1)  Zajedničko stajalište Vijeća 2002/402/ZVSP od 27. svibnja 2002. o mjerama ograničavanja protiv članova organizacije Al-Qaida te drugih s njima povezanih pojedinaca, skupina, poduzeća i subjekata (SL L 139, 29.5.2002., str. 4.).

      (2)  Uredba Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (SL L 139, 29.5.2002., str. 9.).


title: Odluka Vijeća od 11. svibnja 2015. o imenovanju i zamjeni članova Upravnog odbora Europskog centra za razvoj strukovnog osposobljavanja

text:
               20.5.2015

               HR

               Službeni list Europske unije

               C 165/2

         ODLUKA VIJEĆA
   od 11. svibnja 2015.
   o imenovanju i zamjeni članova Upravnog odbora Europskog centra za razvoj strukovnog osposobljavanja
   (2015/C 165/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
   uzimajući u obzir imenovanje koje je Vijeću predložila Komisija u kategoriji predstavnika zaposlenika,
   budući da:

               (1)

               Svojom Odlukom od 16. srpnja 2012. (2) Vijeće je imenovalo članove Upravnog odbora Europskog centra za razvoj strukovnog osposobljavanja na razdoblje od 18. rujna 2012. do 17. rujna 2015.

               (2)

               Mjesto člana u Upravnom odboru Centra slobodno je za Njemačku u kategoriji predstavnika zaposlenika,

         ODLUČILO JE:
   Jedini članak
   Sljedeća osoba imenuje se članom Upravnog odbora Europskog centra za razvoj strukovnog osposobljavanja do kraja mandata koji traje do 17. rujna 2015.:

      PREDSTAVNICI ORGANIZACIJA ZAPOSLENIKA:

               NJEMAČKA

               G. Mario PATUZZI

      Sastavljeno u Bruxellesu 11. svibnja 2015.

            Za Vijeće

            Predsjednik

         J. DŪKLAVS

      (1)  SL L 39, 13.2.1975., str. 1. Uredba kako je zadnje izmijenjena Uredbom (EZ) br. 2051/2004 (SL L 355, 1.12.2004., str. 1.).

      (2)  SL C 228, 31.7.2012., str. 3.


title: 1999/78/EZ: Odluka Vijeća od 22. lipnja 1998. o sklapanju Sporazuma o uzajamnom priznavanju između Europske zajednice i Sjedinjenih Američkih Država

text:
               11/Sv. 113

               HR

               Službeni list Europske unije

               220

         31999D0078

               L 031/1

               SLUŽBENI LIST EUROPSKE UNIJE

         ODLUKA VIJEĆA
   od 22. lipnja 1998.
   o sklapanju Sporazuma o uzajamnom priznavanju između Europske zajednice i Sjedinjenih Američkih Država
   (1999/78/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113., u vezi s prvom rečenicom njegovog članka 228. stavka 2. i prvim podstavkom stavka 3. te njegovim člankom 228. stavkom 4.,
   uzimajući u obzir prijedlog Komisije,
   budući da je Sporazum o uzajamnom priznavanju između Europske zajednice i Sjedinjenih Američkih Država, koji je potpisan u Londonu 18. svibnja 1998., sklopljen te ga se treba odobriti;
   budući da su Zajedničkom odboru koji je osnovan Sporazumom dodijeljene određene provedbene zadaće, a posebno mu je dana ovlast da izmijeni određene aspekte sektorskih priloga, priloženih navedenom Sporazumu;
   budući da je potrebno utvrditi odgovarajuće unutarnje postupke kako bi se osigurala pravilna primjena Sporazuma, i budući da je potrebno ovlastiti Komisiju da napravi određene tehničke izmjene Sporazuma te da donese određene odluke za njegovu provedbu,
   ODLUČILO JE:
   Članak 1.
   Ovim se, u ime Zajednice, odobrava Sporazum o uzajamnom priznavanju između Europske zajednice i Sjedinjenih Američkih Država, uključujući i njegove priloge.
   Tekst Sporazuma i njegovi prilozi priloženi su ovoj Odluci.
   Članak 2.
   Predsjednik Vijeća, u ime Zajednice, dostavlja pismo kako je predviđeno člankom 21. stavkom 1. Sporazuma (1).
   Članak 3.
   1.   Komisija, uz pomoć posebnog odbora koji je odredilo Vijeće, predstavlja Zajednicu u Zajedničkom odboru kako je predviđeno u članku 14. Sporazuma te u zajedničkim sektorskim odborima koji su osnovani na temelju sektorskih priloga. Komisija obavlja nakon savjetovanja s ovim posebnim odborom imenovanja, notifikacije, razmjenu informacija i zahtjeve za provjere na koje se odnose članak 10. točka (b), članak 12., članak 13. i članak 14. stavak 2. Sporazuma i istovjetne odredbe njegovih sektorskih priloga.
   2.   Stajalište Zajednice u pogledu odluke koju donosi Zajednički odbor ili, prema potrebi, zajednički sektorski odbori, određuje Komisija nakon savjetovanja posebnog odbora iz stavka 1. ovog članka u odnosu na izmjene sektorskih priloga (članka 14. stavka 4. točke (b) i članaka 7., 8. i 9. Sporazuma te istovjetnih odredbi njegovih sektorskih priloga), te u odnosu na provjeru sukladnosti navedenu u članku 7. točki (d) Sporazuma.
   3.   U svim ostalim slučajevima, stajalište Zajednice u Zajedničkom odboru ili u zajedničkim sektorskim odborima određuje Vijeće odlučujući kvalificiranom većinom na prijedlog Komisije. Isti se postupak primjenjuje na odluke koje donosi Zajednica u okviru članaka 16. i 21. Sporazuma.

      Sastavljeno u Luxembourgu 22. lipnja 1998.

            Za Vijeće

         J. BATTLE

            Predsjednik

      (1)  Dan stupanja na snagu Sporazuma objavljuje se u Službenom listu Europskih zajednica.


title: Odluka Komisije оd 17. lipnja 2015. o osnivanju stručne skupine Komisije „Platforma za dobro porezno upravljanje, agresivno porezno planiranje i dvostruko oporezivanje” i kojom se zamjenjuje Odluka C(2013) 2236

text:
               23.6.2015

               HR

               Službeni list Europske unije

               C 206/5

         ODLUKA KOMISIJE
   оd 17. lipnja 2015.
   o osnivanju stručne skupine Komisije „Platforma za dobro porezno upravljanje, agresivno porezno planiranje i dvostruko oporezivanje” i kojom se zamjenjuje Odluka C(2013) 2236
   (2015/C 206/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               U svojoj Komunikaciji od 6. prosinca 2012. (1) Komisija je predstavila Akcijski plan za jačanje borbe protiv porezne prijevare i utaje poreza. Komunikacija je bila popraćena dvjema preporukama: prva se odnosila na agresivno porezno planiranje (2), a druga na mjere namijenjene poticanju trećih zemalja na primjenu minimalnih standarda dobrog upravljanja u poreznim pitanjima (3).

               (2)

               Odlukom Komisije C(2013) 2236 (4) uspostavljena je stručna skupina Komisije pod nazivom „Platforma za dobro porezno upravljanje, agresivno porezno planiranje i dvostruko oporezivanje” („Platforma”) kako bi se preispitao napredak u vezi niza mjera, uključujući Akcijski plan iz 2012. koji se odnosi na poreznu prijevaru i utaju poreza te provedbu dviju preporuka. U svojoj Komunikaciji o dvostrukom oporezivanju na jedinstvenom tržištu (5) Komisija je zaključila da će ispitati potencijalne prednosti osnivanja Foruma EU-a o dvostrukom oporezivanju. Budući da su dvostruko neoporezivanje i dvostruko oporezivanje često povezani, smatralo se primjerenim da Platforma obuhvati i pitanja u vezi dvostrukog oporezivanja, a tako je i danas.

               (3)

               Europski parlament (6) i Vijeće Europske unije (7) zatražili su trajno ulaganje napora u borbi protiv porezne prijevare i izbjegavanja plaćanja poreza.

               (4)

               Platforma se pokazala korisnom u pružanju ulaznih podataka u područjima u kojima se traži njezino mišljenje. Komisija je 18. ožujka 2015. donijela paket o poreznoj transparentnosti (8). Dana 17. lipnja 2015. (9) donijela je Komunikaciju o pravednijem sustavu poreza na dobit u Uniji (Akcijski plan iz 2015.) u kojoj je izvijestila o primjeni preporuka iz 2012. s pomoću ulaznih podataka koje je dostavila Platforma. U toj Komunikaciji Komisija je najavila produljenje mandata Platforme, proširenje njezina područja djelovanja i poboljšanje njezinih metoda rada.

               (5)

               S obzirom na program razvoja porezne transparentnosti i poštenog oporezivanja kako je definirano u dvjema Komunikacijama Komisije iz 2015., primjereno je preispitati zadatke i djelovanje Platforme.

               (6)

               Platforma bi trebala omogućiti dijalog u kojem se razmjenjuju iskustva i stručna znanja te uvažavaju stavovi svih dionika.

               (7)

               Platformom bi trebao predsjedavati predstavnik Komisije, a sačinjavali bi je predstavnici poreznih tijela država članica, organizacije koje predstavljaju poduzeća ili civilno društvo te porezni djelatnici. Zbog kontinuiteta je poželjno da sadašnji članovi Platforme imenovani za razdoblje primjene Odluke Komisije C (2013) 2236 ostanu na dužnosti do kraja svog mandata 22. travnja 2016.

               (8)

               Trebalo bi utvrditi pravila o objavljivanju informacija za članove Platforme.

               (9)

               Obrada osobnih podataka trebala bi biti u skladu s Uredbom (EZ) br. 45/2001 Europskog parlamenta i Vijeća (10).

               (10)

               Odluku C (2013) 2236 trebalo bi staviti izvan snage,

         ODLUČILA JE KAKO SLIJEDI:
   Članak 1.
   Predmet
   Ovime se uspostavlja stručna skupina „Platforma za dobro porezno upravljanje, agresivno porezno planiranje i dvostruko oporezivanje” („Platforma”).
   Članak 2.
   Zadaće
   Zadaće Platforme su sljedeće:

               (a)

               potaknuti raspravu između poduzeća, civilnog društva i stručnjaka nacionalnih poreznih tijela o pitanjima u području dobrog upravljanja u pitanjima poreza, agresivnog poreznog planiranja i dvostrukog oporezivanja;

               (b)

               Komisiji dostaviti informacije relevantne za utvrđivanje prioriteta u područjima iz točke (a) i odabir odgovarajućih sredstava i instrumenata radi ostvarivanja napretka u tim područjima;

               (c)

               doprinijeti najboljoj mogućoj primjeni i provedbi dviju Komunikacija Komisije od 18. ožujka 2015. i 17. lipnja 2015., utvrđivanjem tehničkih i praktičnih pitanja potencijalno važnih u tim područjima, kao i mogućih rješenja;

               (d)

               raspraviti o praktičnim iskustvima poreznih tijela, poduzeća, civilnog društva i poreznih djelatnika te razraditi moguće načine učinkovitijeg rješavanja trenutačnih problema dvostrukog oporezivanja koji utječu na neometano funkcioniranje unutarnjeg tržišta.

         Za potrebe ove Odluke, pojam „dobrog upravljanja u pitanjima poreza” obuhvaća transparentnost, razmjenu informacija i pošteno porezno natjecanje.
   Članak 3.
   Savjetovanje
   Komisija se može savjetovati s Platformom o bilo kojem pitanju koje se odnosi na dobro upravljanje u pitanjima poreza, agresivno porezno planiranje i dvostruko oporezivanje te praćenje na temelju Akcijskog plana iz 2015.
   Članak 4.
   Članstvo – imenovanje
   1.   Platforma je sastavljena od najviše 43 člana.
   2.   Članovi Platforme su sljedeći:

               (a)

               porezna tijela država članica;

               (b)

               najviše petnaest poduzeća i organizacija civilnog društva i poreznih djelatnika s nadležnosti u pitanjima iz članka 2.

         3.   Porezna tijela svake države članice imenuju jednog predstavnika iz kruga službenika koji se bave prekograničnim oporezivanjem s naglaskom na borbi protiv agresivnog poreznog planiranja.
   4.   Sadašnji članovi Platforme na dužnosti su do 22. travnja 2016. Nakon poziva za podnošenje prijava, Glavni direktor za oporezivanje i carinsku uniju imenuje članove Platforme iz stavka 2. točke (b). Mandat tih članova traje od 23. travnja 2016. do 16. lipnja 2019.
   5.   Prilikom odgovaranja na pozive za podnošenje prijava, organizacije imenuju jednog predstavnika i jednog zamjenika za slučaj odsustva ili spriječenosti predstavnika. Glavni direktor za oporezivanje i carinsku uniju može odbiti predstavnika ili zamjenika kojeg je predložila organizacija ako on ili ona ne odgovara traženom profilu iz poziva za podnošenje prijava. U tim se slučajevima od predmetne organizacije traži da imenuje drugog predstavnika ili zamjenika.
   6.   Zamjenici se biraju pod jednakim uvjetima kao i predstavnici. Zamjenici automatski zamjenjuju predstavnike koji su odsutni ili spriječeni.
   7.   Organizacije koje se ocijeni primjerenima za članstvo, a ne budu imenovane, mogu se uvrstiti na rezervnu listu kojom se Komisija koristi za imenovanje zamjena.
   8.   Organizacije iz stavka 2. točke (b) ili njihovi predstavnici mogu se zamijeniti ili isključiti za ostatak njihova mandata u bilo kojem od sljedećih slučajeva:

               (a)

               ako organizacija ili njezin predstavnik više nisu kadri učinkovito doprinositi raspravama Platforme;

               (b)

               ako organizacija ili njezin predstavnik ne ispunjuju uvjet iz članka 339. Ugovora o funkcioniranju Europske unije;

               (c)

               ako organizacija ili njezin predstavnik odstupi s dužnosti;

               (d)

               ako je to poželjno radi održavanja uravnotežene zastupljenosti relevantnih stručnih i interesnih područja.

         Ako je došlo do zamjene ili isključenja organizacije ili njezina predstavnika, Glavni direktor za oporezivanje i carinsku uniju može, prema potrebi, imenovati zamjensku organizaciju s rezervne liste iz stavka 7. ili zatražiti od organizacije da imenuje drugog predstavnika ili drugog zamjenika.
   9.   Imena organizacija i njihovih predstavnika objavljuju se u Registru stručnih skupina Komisije i drugih sličnih subjekata (dalje u tekstu „Registar”), kao i na posebnoj internetskoj stranici.
   10.   Osobni podatci prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Djelovanje
   1.   Platformom predsjeda Glavni direktor za oporezivanje i carinsku uniju ili njegov predstavnik.
   2.   Kako bi joj se omogućilo učinkovito djelovanje, Platforma će uspostaviti dvije podskupine u kojima će se zasebno sastajati predstavnici vlada (porezna tijela država članica) i nevladini predstavnici (poduzeća i organizacije civilnog društva i poreznih djelatnika).
   3.   U dogovoru s predsjednikom, Platforma može uspostaviti i druge podskupine radi ispitivanja određenih pitanja u okviru nadležnosti koje određuje Platforma. Takve skupine prestaju postojati čim ispune zadaću za koju su osnovane.
   4.   Predsjednik može na ad hoc osnovi pozvati stručnjake koji nisu članovi Platforme, a stručni su u području uvrštenom na dnevni red, da sudjeluju u radu Platforme ili podskupine. Nadalje, predsjednik može dodijeliti status promatrača pojedincima ili organizacijama koje su definirane člankom 8. stavkom 3. horizontalnih pravila o stručnim skupinama (11) i državama kandidatkinjama.
   5.   Članovi i njihovi predstavnici te pozvani stručnjaci i promatrači poštuju obvezu čuvanja profesionalne tajne koja je propisana Ugovorima i drugim relevantnim propisima Unije, kao i pravila o sigurnosti povezana sa zaštitom klasificiranih podataka EU-a iz Priloga Odluci Komisije 2001/844/EZ, EZUČ, Euratom (12). U slučaju kršenja tih obveza Komisija može poduzeti odgovarajuće mjere.
   6.   Sastanci Platforme i njezinih podskupina u pravilu se održavaju u prostorima Komisije. Komisija osigurava usluge tajništva. Druge službe Komisije koje su zainteresirane za predmet rasprave također mogu sudjelovati u postupku i prisustvovati sastancima Platforme i njezinih podskupina.
   7.   Platforma donosi svoj poslovnik na temelju standardnog poslovnika za stručne skupine.
   8.   Svu relevantnu dokumentaciju o djelatnostima Platforme (kao što su dnevni redovi, zapisnici i podnesci sudionika) Komisija objavljuje u Registru ili na posebnoj internetskoj stranici koja je dostupna s pomoću poveznice iz Registra. Dokument se ne objavljuje u slučajevima kada bi njegovo otkrivanje ugrozilo zaštitu javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (13).
   Članak 6.
   Troškovi sastanaka
   1.   Sudionici u radu Platforme ne primaju naknade za svoje usluge.
   2.   Komisija vrši naknadu putnih troškova i, prema potrebi, troškova boravka sudionika u radu Platforme u skladu s važećim propisima Komisije.
   3.   Naknada tih troškova vrši se u okviru raspoloživih sredstava dodijeljenih u okviru godišnjeg postupka raspodjele sredstava.
   Članak 7.
   Stavljanje izvan snage
   Odluka C(2013) 2236 stavlja se izvan snage.
   Članak 8.
   Primjenjivost
   Ova se Odluka primjenjuje do 16. lipnja 2019.

      Sastavljeno u Bruxellesu 17. lipnja 2015.

            Za Komisiju

         Pierre MOSCOVICI

            Član Komisije

      (1)  COM(2012) 722.

      (2)  C(2012) 8806 završna verzija.

      (3)  C(2012) 8805 završna verzija.

      (4)  Odluka Komisije C(2013) 2236 od 23. travnja 2013. o osnivanju stručne skupine Komisije pod nazivom „Platforma za dobro porezno upravljanje, agresivno porezno planiranje i dvostruko oporezivanje”.

      (5)  COM(2011) 712 završna verzija.

      (6)  Rezolucija Europskog parlamenta od 25. ožujka 2015. o Godišnjem poreznom izvješću.

      (7)  Vijeće Ecofina od 9.12.2014., Europsko vijeće od 18.12.2014.

      (8)  Komunikacija o Poreznoj transparentnosti za sprječavanje utaje i izbjegavanja poreza (COM(2015) 136) i Prijedlog za uvođenje automatske razmjene informacija među državama članicama o njihovim poreznim mišljenjima (COM(2015) 135).

      (9)  Komunikacija od 17. lipnja 2015. COM(2015) 302 završna verzija.

      (10)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (11)  Komunikacija Predsjednika Komisiji – Okvir za stručne skupine Komisije: horizontalna pravila i javni registar, C(2010) 7649 konačna verzija.

      (12)  Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

      (13)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.). Te iznimke namijenjene su zaštiti javne sigurnosti, vojnih poslova, međunarodnih odnosa, financijske, monetarne i gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i postupka donošenja odluka institucije.


title: Odluka (EU) 2017/1638 Europskog parlamenta od 27. travnja 2017. o zaključenju poslovnih knjiga Ureda tijela europskih regulatora za elektroničke komunikacije za financijsku godinu 2015.

text:
               29.9.2017

               HR

               Službeni list Europske unije

               L 252/170

         ODLUKA (EU) 2017/1638 EUROPSKOG PARLAMENTA
   od 27. travnja 2017.
   o zaključenju poslovnih knjiga Ureda tijela europskih regulatora za elektroničke komunikacije za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Ureda tijela europskih regulatora za elektroničke komunikacije za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Ureda tijela europskih regulatora za elektroničke komunikacije za financijsku godinu 2015., s odgovorima Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju upravni odbor Ureda tijela europskih regulatora za elektroničke komunikacije treba dobiti za izvršenje proračuna za financijsku godinu 2015. (05873/2017 – C8-0076/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1211/2009 Europskog parlamenta i Vijeća od 25. studenoga 2009. o osnivanju Tijela europskih regulatora za elektroničke komunikacije (BEREC) i Ureda (4), a posebno njezin članak 13.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0143/2017),

               1.

               odobrava zaključenje poslovnih knjiga Ureda tijela europskih regulatora za elektroničke komunikacije za financijsku godinu 2015.;

               2.

               nalaže svojem predsjedniku da ovu Odluku proslijedi upravnom odboru Ureda tijela europskih regulatora za elektroničke komunikacije, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 22.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 337, 18.12.2009., str. 1.

      (5)  SL L 328, 7.12.2013., str. 42.